Karel Tilga

Karel Tilga (sündinud 5. veebruaril 1998 Pukas) on eesti kümnevõistleja.

Tilga on lõpetanud 2017. aastal Tartu Kristjan Jaak Petersoni Gümnaasiumi ja 2022. aastal Georgia Ülikooli (USA). Puka Koolis õppides harrastas ta jalgpalli, mängis ka FC Elva noortemeeskonnas. 

2014. aastal alustas Tilga Tartus kergejõustikutreeninguid Jaan Tiitsaare käe all. Tema treenerid on olnud aastatel 2018–2021 Petros Kyprianou ja 2021–2022 Karl Robert Saluri. 2023. aastast juhendab teda treener Jeff Huntoon.Karel Tilga. ESBL, vaadatud 26.08.2023. 

 Sportlaskarjäär 
Tilga võitis 2017. aasta kergejõustiku U20 Euroopa meistrivõistlustel 8002 punktiga pronksmedali.Johannes Erm ja Karel Tilga tõid Eestile kümnevõistluses kaks EM-medalit Delfi Sport, 23. juuli 2017.

Ta tuli 2021. aastal Ameerika Ühendriikides National Collegiate Athletic Association (NCAA) üliõpilasmeistriks kümnevõistluses tulemusega 8261 ja seitsmevõistluses tulemusega 6264 punkti.Karel Tilga. World Athletics          

11. aprillil 2021 täitis Karel Tilga Eesti aegade viienda tulemusega 8484 punkti Tokyo 2020 olümpianormi. Eesti kõigi aegade edetabelis jäid Tilgast ette Erki Nool (8815), Maicel Uibo (8604), Kristjan Rahnu (8526) ja Valter Külvet (8506). Tilga tõusis ka maailma hooaja edetabeli juhiks. Kuid olümpiamängudel vigastas ta 100 m jooksus tagareit, ei saanud teivashüppes üle algkõrgusest ning sai kokkuvõttes 7018 punktiga 20. koha.https://sport.err.ee/1608298704/odaviskes-alavoidu-votnud-vigastatud-tilga-see-on-mulle-endale-ka-mustiline

2022. aastal Belgradi sisemaailmameistrivõistlustel segasid Tilgat terviseprobleemid ning ta sai seitsmevõistluses 9. koha tulemusega 5964 punkti. Järgnenud suvistel võistlustel osalemist segasid vigastused.

2023. aastal võitis ta 8482 punktiga esikoha aprillis Itaalias Desenzano del Garda linnas toimunud kümnevõistlusel ning sai 8403 punktiga 4. koha Götzises 28. mail toimunud võistlusel.

26. augustil 2023 saavutas ta 8681 punktiga 4. koha Budapestis toimunud 2023. aasta kergejõustiku maailmameistrivõistlustel ning tõusis Eesti kümnevõistluse kõigi aegade edetabelis teisele kohale.Karel Tilga: see pole kaotatud pronks, vaid võidetud neljas koht! sport.postimees.ee, 26. august 2023 Maailma kõigi aegade kümnevõistluse edetabelis andis see punktisumma 24. koha.Decathlon men. World Athletic. Vaadatud 27.08.2023.

2024. aasta suveolümpiamängudel Pariisis segas teda põlvevalu ja valuvaigisteid võttes tuli Tilga üheteistkümnendaks tulemusega 8377 punkti. Kokkuvõttes läks tema elu teine olümpia nii nagu esimene Tokyos: algusest lõpuni vigastust trotsides.Tilga: füüsiliselt olen ühes tükis, aga tegelikult vist pole. Ei tea, kuidas lõpuni jõudsin. om.postimees.ee, 4. august 2024.  

 Auhinnakohti Eesti meistrivõistlustelt 
 2017 – kümnevõistluses 2. koht, 7489
 2018 – kaugushüppes 3. koht, 7.33 (sisemeistrivõistlustel)
 2018 – kõrgushüppes 3. koht, 2.05 (sisemeistrivõistlustel)
 2018 – seitsmevõistlus 2. koht, 5789 (sisemeistrivõistlustel)
 2022 – kuulitõukes 2. koht, 15.99 (sisemeistrivõistlustel)
 2022 – kettaheites 2. koht, 49.49Eesti Kergejõustiku Liit. Statistika. Tulemused.

 Isiklikud rekordid 
Allikas: IAAF
Seisuga 30. mai 2025

 Välivõistlustel 

 Ala  Tulemus  Aeg Koht 100 m jooks 10,84   25. august 2023    Budapest, Ungari Kaugushüpe7.69   9. aprill 2021    Athens, Georgia, USA Kuulitõuge16.59  22. juuni 2024   Ratingen, Saksamaa Kõrgushüpe 2.10   9. aprill 2021   Athens, Georgia, USA 400 m jooks 48,49  27. mai 2023    Götzis, Austria 110 m tõkkejooks 14,65  28. mai 2023    Götzis, Austria  Kettaheide52.22   9. mai 2025    Indiana, USA Teivashüpe4.75   30. aprill 2023   Desenzano del Garda, Itaalia Odavise73.36   5. august 2021   Tokyo, Jaapan 1500 m jooks 4.20,73  26. august 2023    Budapest, Ungari Kümnevõistlus8681   26. august 2023    Budapest, Ungari

Kümnevõistluse isikliku rekordi üksikalade tulemused

 Ala  Tulemus Kümnevõistlus8681 100 m jooks 10,84 Kaugushüpe7.58 Kuulitõuge15.75 Kõrgushüpe 2.05  400 m jooks 48,58 110 m tõkkejooks 14,68 Kettaheide50.57 Teivashüpe4.80  Odavise66.42 1500 m jooks 4.20,73

 Sisevõistlustel 

 Ala  Tulemus  Aeg Koht 60 m jooks 7,07   18. märts 2022    Belgrad, Serbia 1000 m jooks 2.36,32   12. märts 2021   Fayetteville, USA 60 m tõkkejooks 8,24  12. märts 2021   Fayetteville, USA Kõrgushüpe2.07   2. veebruar 2018   Tallinn, Eesti Teivashüpe4.96   12. märts 2021   Fayetteville, USA Kaugushüpe7.62   11. märts 2021   Fayetteville, USA Kuulitõuge16.04   11. märts 2021   Fayetteville, USA Seitsmevõistlus6264   12. märts 2021   Fayetteville, USA

Tunnustus
 2021 Euroopa Kergejõustikuliidu aprillikuu parim meessportlane 
 2023 Eesti parim meessportlane
 2023 Tartu linna ja Tartumaa parim meessportlane
 2023 Eesti parim meeskergejõustiklane
 2023 Eesti Vabariigi spordipreemiaKarel Tilga. ESBL.

 Isiklikku 
Karel Tilga elukaaslane on Hiina seitsmevõistleja Ninali Zheng.Karel Tilga hiinlannast elukaaslane nõudis Karl Robert Salurilt tagasi 10 000 eurot, kuid jäi kohtus kaotajaks. sport.delfi.ee, 20. september 2023. Tilga põdes 2025. aasta veebruaris gripilaadset viirushaigust, mis ei võimaldanud tal osaleda 2025. aasta Euroopa sisemeistrivõistlustel kergejõustikus.

Viited

 Välislingid 


Karel Tilga Georgia ülikooli veebilehel
Karel Tilga püstitas neli isiklikku rekordit ja täitis Pariisi olümpiamängude normi. ohtuleht.ee, 30. aprill 2023.
Karel Tilga tegi ühe kuuga ära viimase kolme aasta töö. sport.postimees.ee, 29. mai 2023.
 Karel Tilga: eesmärk ja unistus on võita olümpiakuld, püstitada maailmarekord. sport.delfi.ee, 28. august 2023.
 Kümnevõistleja Karel Tilga valmistub uueks hooajaks, mis kulmineerub sügisel Tokyos toimuva MM-iga. sportland.ee, 27. november 2024.

Kategooria:Eesti kümnevõistlejad
Kategooria:Valgast pärit sportlased
Kategooria:Sündinud 1998